Συντεταγμένες: 35°11′23″N 25°51′40″E﻿ / ﻿35.18972°N 25.86111°E﻿ / 35.18972; 25.86111﻿ (Νησίδα Ψείρα)

Η **Ψείρα** είναι ακατοίκητη νησίδα της Κρήτης. Βρίσκεται απέναντι από την παραλία του Θόλους. Η θέση της είναι στο βορειοανατολικό άκρο του νομού Λασιθίου, στον κόλπο του Μιραμπέλου. Υπάγεται στην Κοινότητα Λάστρου του Δήμου Σητείας. Οφείλει την ονομασία του στο σχήμα του, το οποίο θυμίζει το γνωστό παράσιτο. Σύμφωνα με τα ευρήματα από τις αρχαιολογικές ανασκαφές, το νησί κατοικήθηκε από τους προϊστορικούς χρόνους και καταστράφηκε έπειτα από την έκρηξη του ηφαιστείου της Θήρας. Σε κοντινή απόσταση υπάρχει μια νησίδα, που ονομάζεται *Κόνιδα*.

Αρχαιολογία
-----------

Οι πρώτες αρχαιολογικές ανασκαφές στο νησί έγιναν το 1908 από τον Richard Seager. Το 1985 έγιναν περαιτέρω αρχαιολογικές έρευνες από το Temple University in Philadelphia, Pennsylvania, από το Αρχαιολογικό Ινστιτούτο Κρήτης και από την Ελληνική Αρχαιολογική Υπηρεσία. Έπειτα από έρευνες, ανακαλύφθηκαν ερείπια οικιών ενός οικισμού, ο οποίος ανάγεται στην Πρωτομινωϊκή Περίοδο. Αυτά προφανώς ήταν πετρόκτιστα και διώροφα. Επίσης, οι ανασκαφές έφεραν στο φως και αγγεία, όπως επίσης και νεκροταφείο. Χαρακτηριστικό δείγμα των αγγείων είναι ο πυθαμφορέας του 1.600-1.500 π.Χ. ο οποίος είναι διακοσμημένος με κεφάλια από βόδια και κλάδους ελιάς σε κάθε πλευρά του. Σύμφωνα με τα ευρήματα, οι αρχαιολόγοι συμπέραναν ότι ο τόπος ήταν πλούσιος και οι κάτοικοι ήταν εύποροι έμποροι και ψαράδες. Επίσης, πιθανότατα ασχολούνταν με την επεξεργασία σφουγγαριών και πορφύρας.

Το 60% έως 70% του εδάφους του νησιού καλύπτεται με πεζούλες με ξερολιθιές, που είχαν δημιουργήσει οι Μινωίτες, για να μπορέσουν να καλλιεργήσουν τη γη.

Αμερικανοί ερευνητές ανακάλυψαν δύο φράγματα συλλογής ομβρίων υδάτων, που είχαν κατασκευαστεί από τη Μινωική εποχή και χρησίμευαν για την ύδρευση των κατοίκων του νησιού.

Στην περιοχή γύρω από την Ψείρα υπάρχουν αρχαία ναυάγια.

Η θέση της νησίδας Ψείρα.

Βιβλιογραφία
------------

* *Νέα Εγκυκλοπαιδεία*, εκδ. Μαλλιάρης- Παιδεία, 2006, τ. 27, σελ. 321-22.

Εξωτερικοί σύνδεσμοι
--------------------

* Εικονική περιήγηση στην «Οικία των Ρυτών»

Παραπομπές
----------

1. 1 2 3 4  «⭐ Ταξιδιωτικός Οδηγός Κρήτης⛵⭐ - Νησίδα Ψείρα». *www.cretanbeaches.com*. Ανακτήθηκε στις 11 Ιανουαρίου 2023.
2. ↑  «ΑΛΛΟΙ ΑΡΧΑΙΟΛΟΓΙΚΟΙ ΧΩΡΟΙ ΛΑΣΙΘΙΟΥ | Λασίθι | Κρήτη | Golden Greece». *golden-greece.gr*. Ανακτήθηκε στις 11 Ιανουαρίου 2023.
3. ↑  nadia, Συντάκτης:. «Η νησίδα Ψείρα». Ανακτήθηκε στις 11 Ιανουαρίου 2023.
4. 1 2 3  «Το νησί της Ψείρας στην ανατολική Κρήτη Σητεία | Τουριστικός Οδηγός Ανατολικής Κρήτης». 20 Δεκεμβρίου 2017. Ανακτήθηκε στις 11 Ιανουαρίου 2023.
5. ↑  «Εικονική περιήγηση στην Οικία των Ρυτών στη νήσο Ψείρα». *Αρχαιολογία Online*. 13 Οκτωβρίου 2022. Ανακτήθηκε στις 11 Ιανουαρίου 2023.

|  |  |  |  |
| --- | --- | --- | --- |
| 

| π • σ • ε
Νησίδες της Κρήτης |
| --- |
|  |
| 
* Αγία Ειρήνη
* Άγιοι Θεόδωροι
* Άγιος Νικόλαος
* Άγρια Γραμβούσα
* Αγριόμαντρα
* Αναβάτης
* Αρναούτη
* Αυγό
* Βαλέντι
* Γαυδοπούλα
* Γαύδος
* Γιανυσάδα
* Δασκαλειά
* Δία
* Δραγονάδα
* Ελάσα
* Ελαφονήσι Χανίων
* Ήμερη Γραμβούσα
* Καράβι
* Κολοκύθας
* Κονίδα
* Κουφονήσι
* Κυμώ
* Λέων
* Λουτρό
* Μακρουλό
* Μάρμαρο
* Μαύρος Βράχος
* Μεγατζέδες
* Μικρονήσι
* Παξιμάδα Λασιθίου
* Παξιμάδια
* Περιστερόβραχοι
* Πεταλίδι
* Ποντικονήσι
* Προσφορά
* Σούδα
* Σπιναλόγκα
* Φωτιά
* Χρυσή
* Ψείρα
* Ψύλλος
 |

 |